BOSNA I HERCEGOVINA
FEDERACIJA BOSNE I HERCEGOVINE
TUZLANSKI KANTON 
OPĆINSKI SUD U LUKAVCU 
Broj: 126 0 Ip 062400 13 Ip 
Lukavac, 15.03.2022. godine
Općinski sud u Lukavcu, sudija Igor Iveljić, u pravnoj stvari tražioca izvršenja NLB Banka dd Sarajevo, protiv izvršenika C..... doo Lukavac u stečaju, ul. Partizanski put bb i B.Dž. iz Lukavca, ul. Septembarska do broja 10, zastupan po punomoćniku Mukanović Edinu, advokatu iz Tuzle, radi naplate novčanog potraživanja, vsp. 4.003.619,59 KM, dana 15.03.2022. godine donio je 
ZAKLJUČAK O PRODAJI
I.
Određuje se prvo ročište za prodaju nekretnina i to: 
· Nekretnine upisane u zk. ul. broj 3397, označena kao kč.br. 2289/1, Fiskulturno igralište, kuća i zgrada površine 16 m 2 i fiskulturno igralište površine 2.008 m2 sa pravom vlasništva C... doo Lukavac u stečaju i B.Dž od po 1/2, 
· Nekretnine upisane u zk. ul. broj 3397, označena kao kč.br. 2289/10, Fiskulturno igralište, zemljište uz privrednu zgradu površine 509 m 2 i kuća i zgrada površine 324 m2 sa pravom vlasništva C... doo Lukavac u stečaju i B.Dž od po 1/2,
· Nekretnine upisane u zk. ul. broj 3397, označena kao kč.br. 2289/7, Fiskulturno igralište, bazen površine 1378 m 2 sa pravom vlasništva C.... BH doo Lukavac u stečaju i B.Dž od po 1/2
· Nekretnine upisane u zk. ul. broj 3397, označena kao kč.br. 2289/8, Fiskulturno igralište, kuća i zgrada površine 37 m 2 i Fiskulturno igralište površine 2233 m2 sa pravom vlasništva C..... BH doo Lukavac u stečaju i B.Dž od po ½
· Nekretnine upisane u zk. ul. broj 3397, označena kao kč.br. 2289/9, Fiskulturno igralište, bazen površine 92 m 2 sa pravom vlasništva C.... BH doo Lukavac u stečaju i B.Dž od po 1/2
za dan 25.04.2022. godine sa početkom u 11,30 sati
Ročište za prodaju održat će se u zgradi Općinskog suda u Lukavcu, sudnica broj 23. 
II.
Vrijednost nekretnine upisane u zk. ul. broj 3397, označena kao kč.br. 2289/1, Fiskulturno igralište, kuća i zgrada površine 16 m 2 i fiskulturno igralište površine 2.008 m2 utvrđena je i ista iznosi 171.920,00 KM. 
Vrijednost nekretnine  upisane u zk. ul. broj 3397, označena kao kč.br. 2289/10, Fiskulturno igralište, zemljište uz privrednu zgradu površine 509 m 2 i kuća i zgrada površine 324 m2 utvrđena je i ista iznosi 247.733,15 KM.
Vrijednost nekretnine upisane u zk. ul. broj 3397, označena kao kč.br. 2289/7, Fiskulturno igralište, bazen površine 1378 m 2 utvrđena je i ista iznosi 130.900,00 KM. 
Vrijednost nekretnine upisane u zk. ul. broj 3397, označena kao kč.br. 2289/8, Fiskulturno igralište, kuća i zgrada površine 37 m 2 i Fiskulturno igralište površine 2233 m2 utvrđena je i ista iznosi 181.600,00 KM. 
Vrijednost nekretnine upisane u zk. ul. broj 3397, označena kao kč.br. 2289/9, Fiskulturno igralište, bazen površine 92 m 2 utvrđena je i ista iznosi 7.360,00 KM. 
III.
Na prvom ročištu za javno nadmetanje ne može se nekretnina prodati ispod polovine utvrđene vrijednosti navedene pod tačkom II. ovog zaključka.
Ako se nekretnina ne bude mogla prodati na prvom ročištu, sud će u roku od 30 dana zakazati drugo ročište na kojem se nekretnina ne može prodati za manje od 1/3 vrijednosti utvrđene zaključkom o prodaji.
Ako nekretnina ne bude prodata ni na drugom ročištu sud će u roku od 15 a najviše 30 dana zakazati treće ročište na kojem nekretnine mogu biti prodate bez ograničenja najniže cijene u odnosu na utvrđenu vrijednost 
Kupac je dužan platiti porez na promet nepokretnosti i takse u vezi sa prodajom. 
IV.
Kupac je dužan položiti cijenu u roku od 30 dana od dana objavljivanja zaključka o prodaji nepokretnosti najpovoljnijem kupcu na oglasnoj tabli suda. Ako ponudilac sa najvećom ponudom nedeponuje prodajnu cijenu u predviđenom roku sud će zaključkom prodaju tom ponudiocu oglasiti nevaljanom i novim zaključkom odrediti da je nekretnina prodata drugom po redu ponudiocu koji u roku od 15 dana deponuje kod suda prodajnu cijenu, a ukoliko ni drugi ponudilac ne položi cijenu u predviđenom roku sud ova pravila primjenjuje i na trećeg ponudioca.
V.
U javnom nadmetanju iz tačke I. zaključka, mogu sudjelovati samo osobe koje su položile osiguranje. Osiguranje iznosi 1/10 određene vrijednosti nekretnine s tim što ne može iznositi više od 10.000,00 KM. Osobe koje sudjeluju u javnom nadmetanju dužne su prije početka ročišta sudu predati po jedan primjerak uplatnice iz koje je vidljivo da je osiguranje položeno.
VI.
Osiguranje se polaže na depozitni račun Općinskog suda u Lukavcu broj 1321002012496062 otvoren kod NLB Banke sa naznakom broja predmeta. Ponuđačima čija ponuda nije prihvaćena osim za tri najbolja ponudioca vratit će se osiguranje odmah nakon zaključenog javnog nadmetanja. Od polaganja osiguranja u ovoj izvršnoj stvari oslobođeni su tražilac izvršenja na čiji je prijedlog određeno izvršenje i nosioci prava upisanih u zemljišnoj knjizi koja prestaju prodajom nekretnine ako njihova potraživanja dostižu iznos osiguranja i ako bi se taj iznos mogao namiriti iz kupovne cijene. 
VII.
Ovaj zaključak objavit će se na oglasnoj ploči suda a stranka može o svom trošku objaviti zaključak o prodaji u sredstvima javnog informisanja odnosno da o zaključku obavijesti lica koja se bave posredovanjem u prodaji nekretnina. 

     Igor Iveljić 
Pouka o pravnom lijeku: 
Protiv ovog zaključka nije dozvoljen pravni lijek.
